b'\n_START_ARTICLE_\n\xc4\x8ceslovas Jukna\n_START_PARAGRAPH_\n\xc4\x8ceslovas Jukna (g. 1932 m. rugs\xc4\x97jo 14 d. Davaisiuose, \xc5\xa0ven\xc4\x8dioni\xc5\xb3 apskr.) \xe2\x80\x93 Lietuvos zootechnikas, m\xc4\x97sin\xc4\x97s galvijininkyst\xc4\x97s pl\xc4\x97tojimo Lietuvoje pradininkas, habilituotas biomedicinos moksl\xc5\xb3 daktaras.\n_START_SECTION_\nBiografija\n_START_PARAGRAPH_\n1962 m. baig\xc4\x97 Lietuvos veterinarijos akademij\xc4\x85. 1975 m. \xc5\xbeem\xc4\x97s \xc5\xabkio moksl\xc5\xb3 daktaras. 1990 m. Lietuvos moksl\xc5\xb3 akademijos narys korespondentas. 2003 m. Lietuvos veterinarijos akademijos garb\xc4\x97s daktaras._NEWLINE_Nuo 1967 m. Lietuvos veterinarijos akademijos d\xc4\x97stytojas, 1968\xe2\x80\x931990 m. Neakivaizdinio fakulteto dekanas, 1972\xe2\x80\x932001 m. Specialiosios zootechnikos katedros ved\xc4\x97jas, nuo 1977 m. profesorius Nuo 1995 m. Lietuvos moksl\xc5\xb3 akademijos \xc5\xbdem\xc4\x97s \xc5\xabkio ir mi\xc5\xa1k\xc5\xb3 moksl\xc5\xb3 skyriaus zootechnikos ir veterinarijos medicinos moksl\xc5\xb3 sekcij\xc5\xb3 pirmininkas. 1989\xe2\x80\x932001 m. Lietuvos zootechnik\xc5\xb3 s\xc4\x85jungos pirmininkas.\n_START_SECTION_\nMokslin\xc4\x97 veikla\n_START_PARAGRAPH_\nMokslinio darbo sritis \xe2\x80\x93 galvij\xc5\xb3 veisimas, \xc5\xa1\xc4\x97rimas, laikymas, prie\xc5\xbei\xc5\xabra, produktyvumo didinimas ir produkcijos kokyb\xc4\x97s gerinimas. Suformavo teorinius galvij\xc5\xb3 m\xc4\x97sos produkcijos didinimo ir kokyb\xc4\x97s gerinimo pagrindus. Paskelb\xc4\x97 daugiau kaip 200 mokslini\xc5\xb3 straipsni\xc5\xb3. Suk\xc5\xabr\xc4\x97 metod\xc4\x85 gyvuli\xc5\xb3 m\xc4\x97sos kokybei nustatyti. Jo iniciatyva 1995 m. pirm\xc4\x85 kart\xc4\x85 Lietuvos istorijoje \xc4\xafve\xc5\xbeti \xc5\xa1arol\xc4\x97 veisl\xc4\x97s grynaveisliai m\xc4\x97siniai galvijai. Dalyvavo rengiant \xc4\xafvairius su gyvulininkyste susijusius dokumentus \xc5\xa1alies \xc5\xabkio pl\xc4\x97totei, programas, norminius aktus bei taisykles.'